钦定古今图书集成/明伦汇编/官常典/第763卷 > 饶世淳
## 钦定古今图书集成/明伦汇编/官常典/第763卷 > 饶世淳

按《光泽县志》：“世淳，字景熙，年十六，补弟子员。性气激
昂，居常无事，恂恂敦谨。及遇大节所系，则淬励以前。
时闽疆尚属唐藩，江右贼寇杉关，守将偕士卒宵遁，
贼遂长驱薄城，知县谢申之率乡勇数百，御于杭西
马鞍亭。世淳协赞荷戈，同在行间，励众死战。众溃被
擒，城随陷。执至城中，呼世淳跪。世淳曰：‘我堂堂秀才，
如何跪尔贼耶’？”强之，终不屈，遂刃死之。